
Text rozhodnutia
Súd: Krajský súd Bratislava Spisová značka: 2K/196/1997 Identifikačné číslo súdneho spisu: 1097896635 Dátum vydania rozhodnutia: 23. 04. 2014 Meno a priezvisko sudcu, VSÚ: JUDr. Boris Tóth ECLI: ECLI:SK:KSBA:2014:1097896635.2 Uznesenie Krajský súd v Bratislave v konkurznej veci úpadcu: Poľnohospodárske družstvo Pezinok, Šenkvická cesta 3, 902 01 Pezinok, IČO: 00 190 632, s ustanoveným správcom konkurznej podstaty: JUDr. Brigita Miklasová, AK, Špitálska 10, 811 08 Bratislava, o návrhu na zrušenie konkurzu, takto r o z h o d o l : Súd zrušuje konkurz vyhlásený uznesením č.k. 2K/196/1997-87 zo dňa 05.02.1988 po splnení rozvrhového uznesenia a súčasne z dôvodu, že tu nie sú predpoklady pre konkurz. Správkyni konkurznej podstaty JUDr. Brigite Miklasovej priznáva doplatok odmeny vo výške 1.300 Eur a náklady a výdavky vo výške 11.986,73 Eur. JUDr. Brigitu Miklasovú, so sídlom Špitálska 10, 811 08 Bratislava, zbavuje funkcie správcu konkurznej podstaty. o d ô v o d n e n i e : Podaním doručeným súdu 18.02.2014 podal správca konkurznej podstaty návrh na zrušenie konkurzu podľa § 44 ods. 1 písm. a/ a b/ zákona FZ ČaSFR č. 328/1991 Zb. o konkurze a vyrovnaní v znení neskorších predpisov (ďalej len ZKV) a návrh na zbavenie funkcie správcu. V zmysle § 44 ods.1 ZKV, súd uznesením zruší konkurz, v ktorom nedošlo k potvrdeniu núteného vyrovnania podľa písm. a/ ak zistí, že tu nie sú predpoklady pre konkurz, podľa písm. b/ po splnení rozvrhového uznesenia. Podľa § 44 ods. 4 ZKV, v uznesení o zrušení konkurzu zbaví súd správcu funkcie a rozhodne o jeho odmene a náhrade výdavkov, ak o nich ešte nerozhodol. Uznesením č.k. 2K/196/1997-87 zo dňa 05.02.1998, právoplatným dňa 04.03.1998, súd vyhlásil konkurz na úpadcu a za správcu konkurznej podstaty ustanovil JUDr. Brigitu Miklasovú. Správca po speňažení majetku zahrnutého do konkurznej podstaty predložil konečnú správu o speňažovaní a odmene správcu. Majetok, ktorý nebolo možné speňažiť, súd vylúčil z konkurznej podstaty opatreniami č.k. 2K/196/1997-931 zo 16.08.2001 (čistiareň odpadových vôd) a č.k. 2K/196/97-1058 z 03.06.2004 (zvyšný hnuteľný a nehnuteľný nespeňažený majetok). Následne, po schválení konečnej správy, súd vydal dňa 15.12.2006 pod č.k. 2K/196/1997-1153 rozvrhové uznesenie, ktoré sa stalo právoplatným dňa 10.02.2007. Správca konkurznej podstaty rozvrhové uznesenie splnil len čiastočne, o nevyplatených sumách súd rozhodol uznesením č.k. 2K/196/1997-1238 zo dňa 20.11.2013 tak, že predmetné finančné prostriedky prijal do súdnej úschovy. Po vydaní rozvrhového uznesenia dňa 30.03.2009 správca zahrnul do súpisu konkurznej podstaty novoobjavený majetok, ktorý na základe verejného ponukového konania speňažil v II. kole za 13.000,- Eur. Ďalším príjmom po rozvrhovom uznesení boli úroky vo výške 286,73 Eur. Výdavky po vydaní rozvrhového uznesenia pozostávali z odmeny správcu vo výške 1.300,- Eur, telefónnych poplatkov 3.702,76 Eur, nájomného 6.771,44 Eur, bankových poplatkov 1.260,32 Eur a nákupu režijného materiálu a služieb 252,21 Eur. Stav na účte úpadcu je k dnešnému dňu 0 Eur. Správca konkurznej podstaty v návrhu na zrušenie konkurzu doručenom súdu 18.02.2014 uviedol, že splnil rozvrhové uznesenie - menný zoznam s uvedením dátumu a spôsobu úhrady predložil 07.04.2014, nevyplatené pohľadávky zložil do úschovy súdu. Súčasne predložil prehľad príjmov a výdavkov po vydaní rozvrhového uznesenia s tým, že stav finančných prostriedkov bol ku dňu podania návrhu nulový. Z toho dôvodu požiadal súd o zrušenie konkurzu a zbavenie funkcie správcu. Súd na základe uvedeného zrušil konkurz v zmysle § 44 ods. 1 písm. a/ ZKV po splnení rozvrhového uznesenia a súčasne podľa písm. b/ cit. ust. z dôvodu, že tu nie sú predpoklady pre konkurz. Poučenie: Proti tomuto uzneseniu je možné podať odvolanie v lehote 30 dní od jeho zverejnenia v Obchodnom vestníku na Krajskom súde v Bratislave. V odvolaní je potrebné uviesť okrem všeobecných náležitostí (§ 42 ods. 3 O.s.p. v nadväznosti na § 66e ods. 1 ZKV), v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha (§ 204 ods. 1 a § 205 ods. 1 a 2 O.s.p. v nadväznosti na § 66 ods. 1 ZKV). Zrušením konkurzu zanikajú účinky vyhlásenia konkurzu uvedené v § 14 ZKV, platnosť a účinnosť úkonov vykonaných počas konkurzu tým nie je dotknutá (§ 45 ods. 1 ZKV). Na základe zoznamu prihlášok možno po právoplatnosti uznesenia o zrušení konkurzu viesť pre zistenú pohľadávku výkon rozhodnutia alebo exekúciu na majetok úpadcu (§ 45 ods. 2 ZKV).

